《和柴大监留郎中游郁孤及喜雨之什》
宋代·陈元晋

农亩皇皇望有秋，肩赪背裂汗衣流。
疲甿不得一饭饱，我辈应衣多食浮。
乌尾督逋无迫遽，鼠牙有讼怕淹留。
两君一念回天速，天雨看看粟满畴。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。